
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» верасня 2023 г.
	     № 137
	   г. Масква




Аб унясенні змяненняў
у Рашэнне Калегіі Еўразійскай эканамічнай камісіі
ад 28 жніўня 2018 г. № 142

У адпаведнасці з пунктамі 1–4 артыкула 112 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 28 жніўня 2018 г. № 142 «Аб мытным дэклараванні тавараў, якія дастаўляюцца перавозчыкам у якасці экспрэс-грузу, з выкарыстаннем дэкларацыі на тавары» змяненні згодна з дадаткам.
2. Гэта Рашэнне ўступае ў сілу з 1 красавіка 2024 г.
 
	Старшыня Калегіі
Еўразійскай эканамічнай камісіі
	М. Мясніковіч

ДАДАТАК
да Рашэння Калегіі
Еўразійскай эканамічнай камісіі
ад 14 верасня 2023 г. № 137



ЗМЯНЕННІ,
якія ўносяцца ў Рашэнне Калегіі Еўразійскай эканамічнай 
камісіі ад 28 жніўня 2018 г. № 142


1. У прэамбуле словы «і пунктам 4» замяніць словамі «і пунктамі 1–4».
2. Пункт 1 дапоўніць абзацам наступнага зместу:
«Парадак здзяйснення мытных аперацый, звязаных са змяненнем (дапаўненнем) звестак, заяўленых у дэкларацыі на тавары для экспрэс-грузаў.».
3. Абзац сёмы пункта 19 Парадку запаўнення карэкціроўкі дэкларацыі на тавары для экспрэс-грузаў, зацверджаны ўказаным Рашэннем, выкласці ў наступнай рэдакцыі:
«Пад рэгістрацыйным нумарам КДТЭГ у выглядзе дакумента на папяровым носьбіце службовай асобай мытнага органа пры ўнясенні змяненняў (дапаўненняў) у звесткі, заяўленыя ў ДТЭГ, да выпуску тавараў указваюцца дата і час падачы КДТЭГ, а пасля выпуску тавараў – дата рэгістрацыі звароту аб унясенні змяненняў (дапаўненняў) у звесткі, заяўленыя ў ДТЭГ, або дата падачы КДТЭГ у выпадку, калі такі зварот не прадстаўляецца.».
4. Дапоўніць Парадкам здзяйснення мытных аперацый, звязаных са змяненнем (дапаўненнем) звестак, заяўленых у дэкларацыі на тавары для экспрэс-грузаў, наступнага зместу:
«ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 28 жніўня 2018 г. № 142


ПАРАДАК
здзяйснення мытных аперацый, звязаных са змяненнем (дапаўненнем) звестак, заяўленых у дэкларацыі 
на тавары для экспрэс-грузаў


I. Агульныя палажэнні
1. Гэты Парадак вызначае правілы здзяйснення мытных аперацый, звязаных са змяненнем (дапаўненнем) звестак, заяўленых у дэкларацыі на тавары для экспрэс-грузаў (далей – ДТЭГ), да і пасля выпуску тавараў.
2. Для змянення (дапаўнення) звестак, заяўленых у ДТЭГ, прымяняецца карэкціроўка дэкларацыі на тавары для экспрэс-грузаў (далей – КДТЭГ), за выключэннем выпадку, указанага ў абзацы трэцім пункта 29 гэтага Парадку.
КДТЭГ запаўняецца ў адпаведнасці з Парадкам запаўнення карэкціроўкі дэкларацыі на тавары для экспрэс-грузаў, зацверджаным Рашэннем Калегіі Еўразійскай эканамічнай камісіі ад 28 жніўня 2018 г. № 142 (далей – Парадак запаўнення КДТЭГ).
КДТЭГ прадстаўляецца ў выглядзе электроннага дакумента.
Дапускаецца прадстаўленне КДТЭГ у выглядзе дакумента на папяровым носьбіце ў наступных выпадках:
адсутнасць у мытнага органа тэхнічнай магчымасці для прыняцця КДТЭГ у выглядзе электроннага дакумента;
неабходнасць складання КДТЭГ у выглядзе дакумента на папяровым носьбіце ў адпаведнасці з пунктам 44 гэтага Парадку.
3. Дакументы, якія пацвярджаюць змяненні (дапаўненні), што ўносяцца ў звесткі, заяўленыя ў ДТЭГ, прадстаўляюцца мытнаму органу па яго запыце ў выпадку, калі звесткі аб такіх дакументах і (або) звесткі з іх не могуць быць атрыманы ў адпаведнасці з пунктам 2 артыкула 80 Мытнага кодэкса Еўразійскага эканамічнага саюза (далей – Кодэкс).
Дакументы прадстаўляюцца ў выглядзе электронных дакументаў або ў выглядзе дакументаў на папяровым носьбіце (у залежнасці ад таго, у якім выглядзе пададзена КДТЭГ).
4. Мытныя аперацыі, звязаныя са змяненнем (дапаўненнем) звестак, заяўленых у ДТЭГ, здзяйсняюцца на тэрыторыі дзяржавы – члена Еўразійскага эканамічнага саюза (далей – дзяржава-член), у мытным органе якой зарэгістравана ДТЭГ, у якую ўносяцца змяненні (дапаўненні).
5. Падача КДТЭГ у мытны орган ажыццяўляецца мытным прадстаўніком.
6. Звесткі аб мытных аперацыях, звязаных з падачай, рэгістрацыяй, афармленнем адмовы ў рэгістрацыі КДТЭГ, накіраваннем патрабавання аб унясенні змяненняў (дапаўненняў) у звесткі, заяўленыя ў ДТЭГ, да выпуску тавараў (далей – патрабаванне), рашэння аб унясенні змяненняў (дапаўненняў) у звесткі, заяўленыя ў ДТЭГ, пасля выпуску тавараў, фіксуюцца з выкарыстаннем інфармацыйнай сістэмы мытнага органа.
II. Парадак здзяйснення мытных аперацый, звязаных са змяненнем (дапаўненнем) звестак, заяўленых у ДТЭГ, да выпуску тавараў па звароце мытнага прадстаўніка з дазволу мытнага органа
7. Змяненне (дапаўненне) звестак, заяўленых у ДТЭГ, да выпуску тавараў па матываваным звароце мытнага прадстаўніка (далей – зварот) (у тым ліку пры неабходнасці заявы звестак у ДТЭГ або ўдакладнення заяўленых ў ДТЭГ звестак, якія па сваім характары могуць быць невядомыя мытнаму прадстаўніку на момант падачы ДТЭГ пры папярэднім мытным дэклараванні, у адпаведнасці з пунктам 2 артыкула 114 Кодэкса) ажыццяўляецца з дазволу мытнага органа.
8. Змяненне (дапаўненне) звестак, заяўленых у ДТЭГ, па звароце ажыццяўляецца пры адначасовым выкананні ўмоў, указаных у пункце 1 артыкула 112 Кодэкса, і ўмовы, прадугледжанай абзацам другім гэтага пункта.
Змяненне (дапаўненне) звестак, заяўленых у ДТЭГ, не можа пацягнуць за сабой невыкананне палажэнняў абзацаў трэцяга і чацвёртага падпункта «а» і падпункта «б» пункта 2 Рашэння Калегіі Еўразійскай эканамічнай камісіі ад 28 жніўня 2018 г. № 142.
9. Для ўнясення змяненняў (дапаўненняў) у звесткі, заяўленыя ў ДТЭГ, да выпуску тавараў мытны прадстаўнік падае ў мытны орган, у якім зарэгістравана ДТЭГ, зварот у выглядзе запоўненай КДТЭГ.
10. Мытны орган фіксуе дату і час падачы КДТЭГ.
Пры падачы КДТЭГ у выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце і часе падачы КДТЭГ.
Пры падачы КДТЭГ у выглядзе дакумента на папяровым носьбіце службовая асоба мытнага органа (далей – службовая асоба) указвае ў КДТЭГ дату і час яе падачы ў адпаведнасці з абзацам сёмым пункта 19 Парадку запаўнення КДТЭГ.
11. Пры выкананні палажэнняў пунктаў 2–5 і 7–9 гэтага Парадку мытны орган у межах тэрміну выпуску тавараў, устаноўленага пунктам 3 (а пры прадаўжэнні тэрміну выпуску тавараў – пунктам 6) артыкула 119 Кодэкса, рэгіструе КДТЭГ.
Пры невыкананні палажэнняў пунктаў 2–5 і 7–9 гэтага Парадку мытны орган у межах тэрміну выпуску тавараў, устаноўленага пунктам 3 (а пры прадаўжэнні тэрміну выпуску тавараў – пунктам 6) артыкула 119 Кодэкса, адмаўляе ў змяненні (дапаўненні) звестак, заяўленых у ДТЭГ, шляхам афармлення адмовы ў рэгістрацыі КДТЭГ (з указаннем прычын адмовы, даты ў фармаце дд.мм.гггг (дзень, месяц, каляндарны год) і часу ў фармаце hh:mm (гадзіны і мінуты) прыняцця рашэння).
12. Рэгістрацыя КДТЭГ мытным органам ажыццяўляецца шляхам прысваення ёй рэгістрацыйнага нумара, які фарміруецца ў парадку, вызначаным абзацамі другім – шостым пункта 19 Парадку запаўнення КДТЭГ.
Пры падачы КДТЭГ у выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце і часе рэгістрацыі, а таксама аб рэгістрацыйным нумары такой КДТЭГ.
Пры падачы КДТЭГ у выглядзе дакумента на папяровым носьбіце мытны орган ставіць у графе «А» КДТЭГ адзнаку аб яе рэгістрацыі ў адпаведнасці з пунктам 19 Парадку запаўнення КДТЭГ.
13. Адмова ў рэгістрацыі КДТЭГ, пададзенай у выглядзе электроннага дакумента, афармляецца ў выглядзе электроннага дакумента.
Звесткі аб даце і часе атрымання мытным прадстаўніком адмовы ў рэгістрацыі КДТЭГ накіроўваюцца ім у электроннай форме ў мытны орган. У Рэспубліцы Арменія і Рэспубліцы Беларусь указаныя звесткі мытным прадстаўніком не накіроўваюцца.
14. Адмова ў рэгістрацыі КДТЭГ, пададзенай у выглядзе дакумента на папяровым носьбіце, афармляецца ў 2 экзэмплярах на адваротным баку апошніх лістоў экзэмпляраў КДТЭГ або на лістах паперы фармату А4 (у выпадку, калі на адваротным баку апошняга ліста КДТЭГ недастаткова месца) і завяраецца подпісам службовай асобы з указаннем прозвішча і ініцыялаў і прастаўленнем адбітка асабістай нумарной пячаці. У Рэспубліцы Беларусь адмова ў рэгістрацыі КДТЭГ завяраецца толькі прастаўленнем адбітка асабістай нумарной пячаці службовай асобы.
Адзін экзэмпляр КДТЭГ з адмовай у яе рэгістрацыі, а таксама копіі дакументаў (у выпадку, калі дакументы прадстаўляліся ў мытны орган у адпаведнасці з пунктам 3 гэтага Парадку) застаюцца ў мытным органе і выкарыстоўваюцца для мытных мэт.
Другі экзэмпляр КДТЭГ з адмовай у яе рэгістрацыі, а таксама копіі дакументаў (у выпадку, калі дакументы прадстаўляліся ў мытны орган у адпаведнасці з пунктам 3 гэтага Парадку) уручаюцца мытнаму прадстаўніку або накіроўваюцца заказным паштовым адпраўленнем з паведамленнем аб уручэнні (у Рэспубліцы Беларусь гэтыя дакументы накіроўваюцца простым паштовым адпраўленнем).
Пры ўручэнні адмовы ў рэгістрацыі КДТЭГ асоба, якая яе атрымала, ставіць на экзэмпляры КДТЭГ, які застаецца ў мытным органе, дату ў фармаце дд.мм.гггг (дзень, месяц, каляндарны год) і час у фармаце hh:mm (гадзіны і мінуты) атрымання адмовы ў рэгістрацыі КДТЭГ і завярае гэты запіс сваім подпісам (з указаннем прозвішча і ініцыялаў).
III. Парадак здзяйснення мытных аперацый, звязаных
са змяненнем (дапаўненнем) звестак, заяўленых у ДТЭГ,
да выпуску тавараў па патрабаванні мытнага органа
15. Пры выяўленні па выніках правядзення мытнага кантролю неабходнасці ўнясення змяненняў (дапаўненняў) у звесткі, заяўленыя ў ДТЭГ, у выпадку, прадугледжаным пунктам 2 артыкула 112 Кодэкса, мытны орган у межах тэрміну выпуску тавараў, устаноўленага пунктам 3 (а ў выпадку прадаўжэння тэрміну выпуску тавараў – пунктам 6) артыкула 119 Кодэкса, накіроўвае (уручае) мытнаму прадстаўніку патрабаванне ў выглядзе электроннага дакумента або дакумента на папяровым носьбіце (у залежнасці ад таго, у якім выглядзе пададзена ДТЭГ).
16. Патрабаванне ў выглядзе дакумента на папяровым носьбіце афармляецца на лісце паперы фармату А4 у 2 экзэмплярах па форме згодна з дадаткам № 1.
Патрабаванне ў выглядзе электроннага дакумента павінна ўтрымліваць звесткі, прадугледжаныя дадаткам № 1 да гэтага Парадку.
17. Патрабаванне ў выглядзе дакумента на папяровым носьбіце ўручаецца мытнаму прадстаўніку пад подпіс або накіроўваецца мытнаму прадстаўніку на адрас электроннай пошты або па нумары факса, якія ўказаны ў графе «Звесткі аб асобе, якая запоўніла ДТЭГ, дата» ДТЭГ.
Пры ўручэнні патрабавання асоба, якая яго атрымала, ставіць на ім дату ў фармаце дд.мм.гггг (дзень, месяц, каляндарны год) і час у фармаце hh:mm (гадзіны і мінуты) яго атрымання і завярае гэты запіс сваім подпісам (з указаннем прозвішча і ініцыялаў).
18. Пры атрыманні мытным прадстаўніком патрабавання ў выглядзе электроннага дакумента звесткі аб даце і часе атрымання патрабавання накіроўваюцца ім у электроннай форме ў мытны орган. У Рэспубліцы Арменія і Рэспубліцы Беларусь указаныя звесткі мытным прадстаўніком не накіроўваюцца.
19. Мытны прадстаўнік абавязаны ў межах тэрміну выпуску тавараў, устаноўленага пунктам 3 (а ў выпадку прадаўжэння тэрміну выпуску тавараў – пунктам 6) артыкула 119 Кодэкса, прадставіць у мытны орган належным чынам запоўненую КДТЭГ, а ў выпадку выплаты мытных плацяжоў – таксама дакументы і (або) звесткі, якія пацвярджаюць іх выплату (калі іх прадстаўленне прадугледжана заканадаўствам дзяржавы-члена).
Дакументы і (або) звесткі, якія пацвярджаюць выплату мытных плацяжоў (калі іх прадстаўленне прадугледжана заканадаўствам дзяржавы-члена), прадстаўляюцца ў выглядзе электронных дакументаў або дакументаў на папяровым носьбіце (у залежнасці ад таго, у якім выглядзе пададзена КДТЭГ).
20. Мытным прадстаўніком могуць быць заяўлены ў КДТЭГ іншыя змененыя (дапоўненыя) звесткі, акрамя ўказаных у патрабаванні, толькі ў выпадку, калі яны звязаны са звесткамі, якія падлягаюць змяненню (дапаўненню) у адпаведнасці з патрабаваннем.
У выпадку калі змененыя (дапоўненыя) звесткі не звязаны са звесткамі, якія падлягаюць змяненню (дапаўненню) у адпаведнасці з патрабаваннем, яны падаюцца мытным прадстаўніком у выглядзе асобнай КДТЭГ.
21. У выпадку калі мытны прадстаўнік не можа ў тэрмін, устаноўлены пунктам 3 артыкула 119 Кодэкса, падаць у мытны орган КДТЭГ, ён абавязаны не пазней за 1 гадзіну да сканчэння такога тэрміну накіраваць паведамленне аб гэтым у мытны орган у выглядзе электроннага дакумента.
Указанае паведамленне не патрабуецца ў выпадку, калі патрабаванне накіравана (уручана) мытнаму прадстаўніку менш чым за 2 гадзіны да сканчэння тэрміну выпуску тавараў, устаноўленага пунктам 3 артыкула 119 Кодэкса.
22. У выпадках, прадугледжаных пунктам 21 гэтага Парадку, мытны орган да сканчэння тэрміну выпуску тавараў, устаноўленага пунктам 3 артыкула 119 Кодэкса, на падставе падпункта 2 пункта 4 і ў адпаведнасці з пунктам 5 артыкула 119 Кодэкса працягвае тэрмін выпуску тавараў і накіроўвае мытнаму прадстаўніку ў тэрмін, прадугледжаны пунктам 9 артыкула 119 Кодэкса, паведамленне аб прадаўжэнні тэрміну выпуску тавараў у выглядзе электроннага дакумента або дакумента на папяровым носьбіце (пры адсутнасці тэхнічнай магчымасці для накіравання паведамлення ў выглядзе электроннага дакумента).
23. Мытны орган фіксуе дату і час падачы КДТЭГ.
Пры падачы КДТЭГ у выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце і часе падачы КДТЭГ.
Пры падачы КДТЭГ у выглядзе дакумента на папяровым носьбіце мытны орган ставіць на КДТЭГ адзнаку аб даце і часе яе падачы ў адпаведнасці з абзацам сёмым пункта 19 Парадку запаўнення КДТЭГ.
24. Мытны орган у межах тэрміну выпуску тавараў, устаноўленага пунктам 3 (а ў выпадку прадаўжэння тэрміну выпуску тавараў – пунктам 6) артыкула 119 Кодэкса, ажыццяўляе праверку звестак, заяўленых у КДТЭГ, на адпаведнасць накіраванаму патрабаванню.
25. У выпадку калі КДТЭГ запоўнена ў адпаведнасці з накіраваным патрабаваннем і Парадкам запаўнення КДТЭГ, мытны орган рэгіструе КДТЭГ згодна з пунктам 12 гэтага Парадку.
Пры падачы КДТЭГ у выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце і часе рэгістрацыі КДТЭГ, яе рэгістрацыйным нумары.
Пры падачы КДТЭГ у выглядзе дакумента на папяровым носьбіце мытны орган ставіць на КДТЭГ у графе «А» адзнаку аб яе рэгістрацыі ў адпаведнасці з пунктам 19 Парадку запаўнення КДТЭГ.
26. У выпадку калі КДТЭГ не адпавядае патрабаванню або Парадку запаўнення КДТЭГ, мытны орган адмаўляе ў змяненні (дапаўненні) звестак, заяўленых у ДТЭГ, шляхам афармлення адмовы ў рэгістрацыі КДТЭГ у адпаведнасці з пунктамі 13 і 14 гэтага Парадку (з указаннем прычын адмовы, даты ў фармаце дд.мм.гггг (дзень, месяц, каляндарны год) і часу ў фармаце hh:mm (гадзіны і мінуты) прыняцця рашэння).
IV. Выпадкі змянення (дапаўненні) звестак, 
заяўленых у ДТЭГ, пасля выпуску тавараў
27. Пасля выпуску тавараў змяненне (дапаўненне) звестак, заяўленых у ДТЭГ, ажыццяўляецца ў наступных выпадках:
а) выпадкі, прадугледжаныя пунктамі 17 і 18 артыкула 325 Кодэкса;
б) выяўленне па выніках мытнага кантролю (у тым ліку мытнага кантролю, праведзенага ў сувязі са зваротам мытнага прадстаўніка аб неабходнасці ўнясення змяненняў (дапаўненняў) у звесткі, заяўленыя ў ДТЭГ) або іншага віду дзяржаўнага кантролю (нагляду), які ажыццяўляецца мытнымі органамі ў межах сваёй кампетэнцыі ў адпаведнасці з заканадаўствам дзяржаў-членаў:
недакладных звестак, заяўленых у ДТЭГ;
неадпаведнасці звестак, заяўленых у ДТЭГ, звесткам, якія ўтрымліваюцца ў дакументах, што пацвярджаюць звесткі, заяўленыя ў ДТЭГ;
неабходнасці дапаўнення звестак, заяўленых у ДТЭГ;
в) выяўленне неабходнасці ўнясення змяненняў (дапаўненняў) у звесткі, заяўленыя ў ДТЭГ, па выніках разгляду скаргаў на рашэнні, дзеянні (бяздзейнасць) мытных органаў і службовых асоб або на падставе рашэнняў судовых органаў дзяржаў-членаў, якія ўступілі ў законную сілу;
г) выплата і (або) спагнанне мытных плацяжоў, а таксама налічэнне і выплата пеняў і (або) працэнтаў пасля выпуску тавараў;
д) выяўленне неабходнасці ўнясення змяненняў (дапаўненняў) у запісы (адзнакі) у графах ДТЭГ, якія запаўняюцца службовай асобай.
V. Парадак здзяйснення мытных аперацый, 
звязаных са змяненнем (дапаўненнем) звестак, заяўленых у ДТЭГ, 
пасля выпуску тавараў па звароце з дазволу мытнага органа
28. Змяненне (дапаўненне) звестак, заяўленых у ДТЭГ, пасля выпуску тавараў па звароце ажыццяўляецца з дазволу мытнага органа.
29. Для змянення (дапаўнення) звестак, заяўленых у ДТЭГ, пасля выпуску тавараў мытны прадстаўнік падае ў мытны орган зварот і належным чынам запоўненую КДТЭГ.
Зварот не прадстаўляецца ў выпадках, прадугледжаных падпунктам «г» пункта 27 гэтага Парадку. У гэтых выпадках мытны прадстаўнік падае толькі КДТЭГ.
КДТЭГ не падаецца ў выпадку неабходнасці ўнясення змяненняў (дапаўненняў) выключна ў запісы (адзнакі) у графах ДТЭГ, якія запаўняюцца службовай асобай.
30. Зварот і КДТЭГ падаюцца мытным прадстаўніком у выглядзе электронных дакументаў.
Зварот і КДТЭГ падаюцца ў выглядзе дакументаў на папяровым носьбіце ў выпадку, калі ў мытнага органа адсутнічае тэхнічная магчымасць для прыняцця звароту і КДТЭГ у выглядзе электронных дакументаў.
31. У звароце, складзеным у адвольнай форме, указваюцца рэгістрацыйны нумар ДТЭГ, пералік змяненняў (дапаўненняў) у звесткі, заяўленыя ў ДТЭГ, і абгрунтаванне неабходнасці такіх змяненняў (дапаўненняў).
32. У Рэспубліцы Арменія, Рэспубліцы Беларусь, Рэспубліцы Казахстан і Кыргызскай Рэспубліцы ў выпадку, калі зварот утрымлівае звесткі, неабходныя ў адпаведнасці з заканадаўствам дзяржавы-члена для вяртання (заліку) залішне заплачаных і (або) залішне спагнаных мытных плацяжоў, ён разглядаецца ў якасці заявы на вяртанне (залік), калі згодна з заканадаўствам дзяржавы-члена вяртанне (залік) залішне заплачаных і (або) залішне спагнаных мытных плацяжоў праводзіцца паводле заявы плацельшчыка.
33. Зварот і КДТЭГ (або толькі КДТЭГ, калі зварот не падаецца ў адпаведнасці з абзацам другім пункта 29 гэтага Парадку, або толькі зварот, калі КДТЭГ не падаецца ў адпаведнасці з абзацам трэцім пункта 29 гэтага Парадку) падаюцца ў мытны орган, у якім зарэгістравана ДТЭГ, звесткі якой мяняюцца (дапаўняюцца), або ў іншы мытны орган, вызначаны ў адпаведнасці з заканадаўствам дзяржавы-члена.
Мытны орган рэгіструе зварот.
Пры падачы звароту ў выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце рэгістрацыі звароту.
Пры падачы звароту ў выглядзе дакумента на папяровым носьбіце мытны орган указвае ў КДТЭГ, прадстаўленай разам са зваротам, дату рэгістрацыі звароту ў адпаведнасці з абзацам сёмым пункта 19 Парадку запаўнення КДТЭГ.
Мытны орган фіксуе дату падачы КДТЭГ пры яе падачы разам са зваротам або без звароту ў адпаведнасці з абзацам другім пункта 29 гэтага Парадку.
34. Разгляд мытным органам звароту ажыццяўляецца ў адпаведнасці з заканадаўствам дзяржавы-члена ва ўстаноўлены тэрмін, які не можа перавышаць 30 каляндарных дзён з дня яго рэгістрацыі.
Разгляд мытным органам КДТЭГ, пададзенай без звароту ў адпаведнасці з абзацам другім пункта 29 гэтага Парадку, ажыццяўляецца не пазней за 3 працоўныя дні, наступныя за днём яе падачы, калі заканадаўствам дзяржавы-члена не ўстаноўлены менш працяглы тэрмін.
35. Мытны орган, які разглядае зварот і КДТЭГ (або толькі КДТЭГ, калі зварот не падаецца ў адпаведнасці з абзацам другім пункта 29 гэтага Парадку, або толькі зварот, калі КДТЭГ не падаецца ў адпаведнасці з абзацам трэцім пункта 29 гэтага Парадку), праводзіць мытны кантроль у парадку, устаноўленым Кодэксам.
36. Мытны орган дазваляе змяненне (дапаўненне) звестак, заяўленых у ДТЭГ, пры выкананні наступных умоў:
а) зварот і КДТЭГ (або толькі КДТЭГ, калі зварот не падаецца ў адпаведнасці з абзацам другім пункта 29 гэтага Парадку, або толькі зварот, калі КДТЭГ не падаецца ў адпаведнасці з абзацам трэцім пункта 29 гэтага Парадку) паступілі ў мытны орган, указаны ў абзацы першым пункта 33 гэтага Парадку, у межах тэрміну правядзення мытнага кантролю, вызначанага ў адпаведнасці з пунктам 7 артыкула 310 Кодэкса;
б) змяненне (дапаўненне) звестак, заяўленых у ДТЭГ, не цягне за сабой невыкананне палажэнняў абзаца чацвёртага падпункта «а» і падпункта «б» пункта 2 Рашэння Калегіі Еўразійскай эканамічнай камісіі ад 28 жніўня 2018 г. № 142;
в) выкананы патрабаванні, прадугледжаныя пунктамі 2 (пры прадстаўленні звароту разам з КДТЭГ), 3–5 і 28–31 гэтага Парадку;
г) пры правядзенні мытнага кантролю пасля выпуску тавараў мытным органам не выяўлена іншых звестак, акрамя прадстаўленых для ўнясення ў ДТЭГ і ўказаных у звароце і КДТЭГ (або толькі ў КДТЭГ, калі зварот не падаецца ў адпаведнасці з абзацам другім пункта 29 гэтага Парадку, або толькі ў звароце, калі КДТЭГ не падаецца ў адпаведнасці з абзацам трэцім пункта 29 гэтага Парадку).
37. Мытны орган рэгіструе КДТЭГ у адпаведнасці з пунктам 12 гэтага Парадку.
38. У выпадку неабходнасці ўнясення змяненняў (дапаўненняў) выключна ў запісы (адзнакі) у графах ДТЭГ у выглядзе электроннага дакумента, якія запаўняюцца службовай асобай, такія змяненні (дапаўненні) уносяцца службовай асобай у ДТЭГ з выкарыстаннем інфармацыйнай сістэмы мытнага органа. ДТЭГ у выглядзе электроннага дакумента з унесенымі змяненнямі (дапаўненнямі) або інфармацыя аб такіх змяненнях (дапаўненнях) накіроўваецца мытнаму прадстаўніку ў электроннай форме ў тэрмін, які не перавышае 1 працоўнага дня з дня ўнясення гэтых змяненняў (дапаўненняў).
У выпадку неабходнасці ўнясення змяненняў (дапаўненняў) выключна ў запісы (адзнакі) у графах ДТЭГ у выглядзе дакумента на папяровым носьбіце, якія запаўняюцца службовай асобай, такія змяненні (дапаўненні) уносяцца службовай асобай у ДТЭГ ад рукі і завяраюцца подпісам і адбіткам асабістай нумарной пячаці (пры наяўнасці) з указаннем даты ўнясення змяненняў (дапаўненняў).
Завераная мытным органам копія ДТЭГ у выглядзе дакумента на папяровым носьбіце з унесенымі службовай асобай змяненнямі (дапаўненнямі) уручаецца мытнаму прадстаўніку пад подпіс або накіроўваецца заказным паштовым адпраўленнем з паведамленнем аб уручэнні ў тэрмін, які не перавышае 3 працоўных дзён з дня ўнясення гэтых змяненняў (дапаўненняў). У Рэспубліцы Беларусь указаны дакумент накіроўваецца простым паштовым адпраўленнем.
39. Пры невыкананні ўмоў, прадугледжаных пунктам 36 гэтага Парадку, мытны орган адмаўляе ў змяненні (дапаўненні) звестак, заяўленых у ДТЭГ, шляхам афармлення адмовы ў рэгістрацыі КДТЭГ у адпаведнасці з пунктамі 13 і 14 гэтага Парадку (з указаннем прычын адмовы і даты прыняцця рашэння ў фармаце дд.мм.гггг (дзень, месяц, каляндарны год)).
Пры прадстаўленні ў выпадку, прадугледжаным абзацам трэцім пункта 29 гэтага Парадку, толькі звароту адмова ў змяненні (дапаўненні) запісаў (адзнак) у графах ДТЭГ, якія запаўняюцца службовай асобай, афармляецца шляхам накіравання адказу мытнаму прадстаўніку па выніках разгляду звароту.
VI. Парадак здзяйснення мытных аперацый, 
звязаных са змяненнем (дапаўненнем) звестак, заяўленых у ДТЭГ, 
пасля выпуску тавараў па рашэнні мытнага органа
40. Рашэнне мытнага органа аб унясенні змяненняў (дапаўненняў) у звесткі, заяўленыя ў ДТЭГ, пасля выпуску тавараў (далей – рашэнне) афармляецца ў выглядзе электроннага дакумента або дакумента на папяровым носьбіце (у залежнасці ад таго, у якім выглядзе пададзена ДТЭГ).
41. Рашэнне ў выглядзе дакумента на папяровым носьбіце афармляецца на лісце паперы фармату А4 па форме згодна з дадаткам № 2.
Рашэнне ў выглядзе электроннага дакумента павінна ўтрымліваць звесткі, прадугледжаныя дадаткам № 2 да гэтага Парадку.
42. Рашэнне ў выглядзе электроннага дакумента накіроўваецца мытнаму прадстаўніку не пазней за 1 працоўны дзень з дня яго прыняцця.
Звесткі аб даце і часе атрымання мытным прадстаўніком рашэння ў выглядзе электроннага дакумента накіроўваюцца ім у электроннай форме ў мытны орган. У Рэспубліцы Арменія і Рэспубліцы Беларусь указаныя звесткі мытным прадстаўніком не накіроўваюцца.
Рашэнне ў выглядзе дакумента на папяровым носьбіце ўручаецца мытнаму прадстаўніку пад подпіс або накіроўваецца заказным паштовым адпраўленнем з паведамленнем аб уручэнні ў тэрмін, які не перавышае 5 працоўных дзён з дня яго прыняцця.
43. У якасці рашэння можа разглядацца іншае рашэнне мытнага органа, прынятае па выніках мытнага кантролю, калі такое рашэнне утрымлівае:
патрабаванне аб унясенні змяненняў (дапаўненняў) у звесткі, заяўленыя ў ДТЭГ;
звесткі аб рэгістрацыйным нумары ДТЭГ, пералік змяненняў (дапаўненняў), якія ўносяцца ў звесткі, заяўленыя ў ДТЭГ;
падставу для змянення (дапаўнення) звестак, заяўленых у ДТЭГ.
У Рэспубліцы Беларусь такое рашэнне павінна ўтрымліваць тэрмін прадстаўлення ў мытны орган КДТЭГ.
44. У Рэспубліцы Арменія, Рэспубліцы Казахстан, Кыргызскай Рэспубліцы і Расійскай Федэрацыі адначасова з рашэннем службовай асобай афармляецца ў выглядзе электроннага дакумента або дакумента на папяровым носьбіце (у залежнасці ад таго, як аформлена рашэнне) і накіроўваецца мытнаму прадстаўніку КДТЭГ, зарэгістраваная шляхам прысваення рэгістрацыйнага нумара, які фарміруецца ў парадку, вызначаным абзацамі другім – шостым пункта 19 Парадку запаўнення КДТЭГ.
45. У Рэспубліцы Беларусь мытны прадстаўнік зыходзячы са звестак, указаных мытным органам у рашэнні, у тэрмін, які не перавышае 10 працоўных дзён з дня атрымання мытным прадстаўніком рашэння, падае ў мытны орган, у якім зарэгістравана ДТЭГ, звесткі якой мяняюцца (дапаўняюцца), КДТЭГ, а ў выпадку выплаты мытных плацяжоў – таксама дакументы і (або) звесткі, якія пацвярджаюць іх выплату.
У выпадку калі ўнясенне змяненняў (дапаўненняў) у звесткі, заяўленыя ў ДТЭГ, цягне за сабой выплату мытных плацяжоў, тэрмін накіравання мытным прадстаўніком указаных дакументаў і звестак можа перавышаць тэрмін, устаноўлены абзацам першым гэтага пункта, калі гэта прадугледжана заканадаўствам Рэспублікі Беларусь.
Мытны орган фіксуе дату падачы КДТЭГ у адпаведнасці з пунктам 10 гэтага Парадку.
У выпадку калі КДТЭГ запоўнена ў адпаведнасці з рашэннем, службовая асоба ў тэрмін, які не перавышае 5 працоўных дзён з дня, наступнага за днём прадстаўлення ў мытны орган КДТЭГ, рэгіструе КДТЭГ згодна з пунктам 12 гэтага Парадку.
Пры падачы КДТЭГ у выглядзе электроннага дакумента мытны орган накіроўвае мытнаму прадстаўніку ў электроннай форме звесткі аб даце і часе рэгістрацыі, а таксама аб рэгістрацыйным нумары КДТЭГ.
Пры падачы КДТЭГ у выглядзе дакумента на папяровым носьбіце мытны орган ставіць у графе «А» КДТЭГ адзнаку аб яе рэгістрацыі ў адпаведнасці з пунктам 19 Парадку запаўнення КДТЭГ.
У выпадку калі КДТЭГ не адпавядае рашэнню або КДТЭГ не была пададзена ў мытны орган у межах тэрміну, устаноўленага абзацам першым гэтага пункта, або іншага тэрміну ў адпаведнасці з абзацам другім гэтага пункта, КДТЭГ запаўняецца службовай асобай.
Службовая асоба накіроўвае мытнаму прадстаўніку КДТЭГ у тэрмін, які не перавышае 15 працоўных дзён з дня сканчэння тэрміну, устаноўленага абзацам першым гэтага пункта, або іншага тэрміну ў адпаведнасці з абзацам другім гэтага пункта ці з дня паступлення ў мытны орган паштовага адпраўлення з адзнакай аб неўручэнні адрасату рашэння, калі яно было накіравана ў выглядзе дакумента на папяровым носьбіце.
У выпадку калі ўнясенне змяненняў (дапаўненняў) у звесткі, заяўленыя ў ДТЭГ, цягне за сабой выплату мытных плацяжоў, тэрмін накіравання мытнаму прадстаўніку КДТЭГ можа перавышаць тэрмін, устаноўлены абзацам восьмым гэтага пункта, калі такі тэрмін прадугледжаны заканадаўствам Рэспублікі Беларусь.
46. Унясенне змяненняў (дапаўненняў) выключна ў запісы (адзнакі) у графах ДТЭГ, якія запаўняюцца службовай асобай, ажыццяўляецца ў адпаведнасці з пунктам 38 гэтага Парадку.

ДАДАТАК № 1
да Парадку здзяйснення мытных
аперацый, звязаных са змяненнем
(дапаўненнем) звестак, заяўленых
у дэкларацыі на тавары
для экспрэс-грузаў
(форма)
ПАТРАБАВАННЕ
аб унясенні змяненняў (дапаўненняў) у звесткі, заяўленыя ў дэкларацыі на тавары для экспрэс-грузаў, да выпуску тавараў

ад «__» ______________ 20__ г.
 
	Код мытнага органа
	 
	Мытны прадстаўнік


 
У адпаведнасці з пунктам 2 артыкула 112 Мытнага кодэкса Еўразійскага эканамічнага саюза паведамляем, што ў ходзе правядзення мытнага кантролю ў дачыненні да тавараў і звестак, заяўленых у дэкларацыі на тавары для экспрэс-грузаў з рэгістрацыйным нумарам _____________________________________________________________,
выяўлена наступнае:
_____________________________________________________________________________
_____________________________________________________________________________
_____________________________________________________________________________
Да «__» _______________ 20__ г. у мытны орган неабходна прадставіць карэкціроўку дэкларацыі на тавары для экспрэс-грузаў, запоўненую ў адпаведнасці з Парадкам запаўнення карэкціроўкі дэкларацыі на тавары для экспрэс-грузаў, зацверджаным Рашэннем Калегіі Еўразійскай эканамічнай камісіі ад 28 жніўня 2018 г. № 142, у сувязі з неабходнасцю ўнясення змяненняў (дапаўненняў) у наступныя звесткі, заяўленыя ў ДТЭГ:
 
	№
п/п
	Парадкавы нумар тавару
	Нумар графы/
калонкі графы/
радка
	Звесткі, заяўленыя ў ДТЭГ
	Змененыя (дапоўненыя) звесткі

	1.
	 
	 
	 
	 

	…
	 
	 
	 
	 


 
	_________________________________________________
	________________
	Асабістая нумарная пячаць

	(Прозвішча, імя, імя па бацьку службовай  асобы мытнага органа)*
	(подпіс)*
	


Патрабаванне атрымана:
 
	___________________________________
	____________
	__________________________

	(Прозвішча, імя, імя па бацьку работніка мытнага прадстаўніка)
	(подпіс)
	(дата і час атрымання патрабавання)


 
______________________________
* Не дзейнічае ў Рэспубліцы Беларусь.
 
ДАДАТАК № 2
да Парадку здзяйснення мытных
аперацый, звязаных са змяненнем
(дапаўненнем) звестак, заяўленых
у дэкларацыі на тавары
для экспрэс-грузаў

 (форма)

РАШЭННЕ
мытнага органа аб унясенні змяненняў (дапаўненняў) 
у звесткі, заяўленыя ў дэкларацыі на тавары
для экспрэс-грузаў, пасля выпуску тавараў

ад «__» ______________ 20__ г.
 
	Код мытнага органа
	 
	Мытны прадстаўнік


У дэкларацыю на тавары для экспрэс-грузаў з рэгістрацыйным нумарам______________________________________________________
на падставе падпункта ___ пункта 27 Парадку здзяйснення мытных аперацый, звязаных са змяненнем (дапаўненнем) звестак, заяўленых у дэкларацыі на тавары для экспрэс-грузаў, зацверджанага Рашэннем Калегіі Еўразійскай эканамічнай камісіі ад 28 жніўня 2018 г. № 142, у сувязі з _____________________________________________________________________
(падставы для ўнясення змяненняў (дапаўненняў) у звесткі, заяўленыя ў ДТЭГ)
унесены змяненні (дапаўненні) згодна з прыкладзенай КДТЭГ*
 
неабходна ўнесці наступныя змяненні (дапаўненні)**: 
	№
п/п
	Рэгістрацыйны нумар ДТЭГ
	Парадкавы нумар тавару
	Нумар графы/
калонкі графы/
радка
	Звесткі, заяўленыя ў ДТЭГ
	Змененыя (дапоўненыя) звесткі

	1.
	 
	 
	 
	 
	 

	…
	 
	 
	 
	 
	 


 


Да «__» ______________ 20____г.
______________________________________________________
(тэрмін у адпаведнасці з пунктам 45 Парадку здзяйснення мытных аперацый, звязаных 
са змяненнем (дапаўненнем) звестак, заяўленых у дэкларацыі на тавары для экспрэс-грузаў)
неабходна прадставіць КДТЭГ, а ў выпадку выплаты мытных плацяжоў – таксама дакументы і (або) звесткі, якія пацвярджаюць іх выплату**.
 
	______________________________
	______________
	 
	Асабістая нумарная пячаць
(пры наяўнасці)

	(Прозвішча, імя, імя па бацьку службовай асобы мытнага органа)*
	(подпіс)*
	 
	

	 
	 
	 
	

	______________________________
	______________
	________________
	

	(Прозвішча, імя, імя па бацьку. работніка
мытнага прадстаўніка)
	(подпіс)
	(дата атрымання рашэння)
	


 
______________________________
* Не дзейнічае ў Рэспубліцы Беларусь.
** Для Рэспублікі Беларусь.».
__________________

